CELEX: 31985R3816
Language: el
Date: 1985-12-30
Title: Κανονισμός (ΕΟΚ) αριθ. 3816/85 της Επιτροπής της 30ής Δεκεμβρίου 1985 που τροποποιεί τους κανονισμούς (ΕΟΚ) αριθ. 2657/80 και (ΕΟΚ) αριθ. 19/82 όσον αφορά τις προσαρμογές στον τομέα του προβείου και αιγείου κρέατος λόγω της προσχώρησης της Ισπανίας και της Πορτογαλίας

Avis juridique important

|

31985R3816

Κανονισμός (ΕΟΚ) αριθ. 3816/85 της Επιτροπής της 30ής Δεκεμβρίου 1985 που τροποποιεί τους κανονισμούς (ΕΟΚ) αριθ. 2657/80 και (ΕΟΚ) αριθ. 19/82 όσον αφορά τις προσαρμογές στον τομέα του προβείου και αιγείου κρέατος λόγω της προσχώρησης της Ισπανίας και της Πορτογαλίας  

Επίσημη Εφημερίδα αριθ. L 368 της 31/12/1985 σ. 0014 - 0015 Φινλανδική ειδική έκδοση: Κεφάλαιο 3 τόμος 20 σ. 0056  Ισπανική ειδική έκδοση: Κεφάλαιο 03 τόμος 40 σ. 0057  Σουηδική ειδική έκδοση: Κεφάλαιο 3 τόμος 20 σ. 0056  Πορτογαλική ειδική έκδοση : Κεφάλαιο 03 τόμος 40 σ. 0057 

***** ΚΑΝΟΝΙΣΜΟΣ (ΕΟΚ) αριθ. 3816/85 ΤΗΣ ΕΠΙΤΡΟΠΗΣ  της 30ής Δεκεμβρίου 1985  που τροποποιεί τους κανονισμούς (ΕΟΚ) αριθ. 2657/80 και (ΕΟΚ) αριθ. 19/82 όσον αφορά τις προσαρμογές στον τομέα του προβείου και αιγείου κρέατος λόγω της προσχώρησης της Ισπανίας και της Πορτογαλίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 396, Εκτιμώντας:  ότι, λόγω της προσχώρησης της Ισπανίας και της Πορτογαλίας, είναι αναγκαίο να προσαρμοστεί ο κανονισμός (ΕΟΚ) αριθ. 2657/80 της Επιτροπής της 17ης Οκτωβρίου 1980 περί του καθορισμού των τιμών των νωπών ή διατηρημένων δι' απλής ψύξεως ολοκλήρων σφαγίων προβάτων που διαπιστώνονται στις αντιπροσωπευτικές αγορές της Κοινότητας και περί του πίνακος των τιμών ορισμένων άλλων ποιοτήτων ολοκλήρων σφαγίων προβάτων εντός της Κοιντότητας (1), όπως τροποποιήθηκε τελευταία από τον κανονισμό (ΕΟΚ) αριθ. 889/85 (2) και τον κανονισμό (ΕΟΚ) αριθ. 19/82 της Επιτροπής της 6ης Ιανουαρίου 1982 περί των λεπτομερειών εφαρμογής του κανονισμού (ΕΟΚ) αριθ. 2641/80 όσον αφορά τις εισαγωγές προϊόντων του τομέως προβείου και αιγείου κρέατος καταγωγής ορισμένων τρίτων χωρών (3)·  ότι, βάσει του άρθρου 2 παράγραφος 3 της συνθήκης προσχώρησης, τα μέτρα που αναφέρονται στο άρθρο 396 της πράξης μπορούν να θεσπιστούν, πριν από την προσχώρηση, και τίθενται σε ισχύ με επιφύλαξη και από την ημερομηνία έναρξης ισχύος της εν λόγω συνθήκης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα παραρτήματα του κανονισμού (ΕΟΚ) αριθ. 2657/80 τροποποιούνται ως εξής:  1. Το παράρτημα Ι αντικαθίσταται από το εξής κείμενο:  «ΠΑΡΑΡΤΗΜΑ Ι  Συντελεστές που χρησιμεύουν στον υπολογισμό της διαπιστουμένης τιμής στις αντιπροσωπευτικές αγορές της Κοινότητας  Βέλγιο 0,1 %  Δανία 0,1 %  Ομοσπονδιακή Δημοκρατία της Γερμανίας 1,5 %  Ισπανία 20,9 %  Μεγάλη Βρετανία 28,0 %  Ελλάδα 12,4 %  Γαλλία 14,3 %  Ιρλανδία 3,2 %  Ιταλία 13,4 %  Λουξεμβούργο -  Κάτω Χώρες 1,1 %  Πορτογαλία 3,8 %  Βόρειος Ιρλανδία 1,2 %  100,0 %».  2. Στο παράρτημα ΙΙ προστίθενται τα ακόλουθα σημεία:  1.2 // «Κ. ΙΣΠΑΝΙΑ   //   // 1. Αντιπροσωπευτικές αγορές  // Συντελεστές σταθμίσεως   // Albacete   // 12 %   // Barcelona   // 10 %   // Madrid   // 10 %   // Medina del Campo   // 14 %   // Talavera de la Reina   // 14 %   // Valencia  // 4 %   // Zafra   // 20 %   // Zaragoza   // 16 %   // 2. Κατηγορία   // Συντελεστής σταθμίσεως   // Corderos   // 100 %  // Λ. ΠΟΡΤΟΓΑΛΙΑ   //   // 1. Αντιπροσωπευτικές αγορές  // Συντελεστές σταθμίσεως   // Alentejo   // 80 %   // Beiro interior   // 20 %   // 2. Κατηγορία   // Συντελεστής σταθμίσεως   // Borregos   // 100 %».  3. Στο παράρτημα ΙΙΙ προστίθενται τα ακόλουθα σημεία:  «Κ. ΙΣΠΑΝΙΑ  Corderos: Πρόβατα αρσενικά ή θηλυκά που προορίζονται για σφαγή ηλικίας μικρότερης ή ίσης των δώδεκα μηνών και βάρους σφαγίου που περιλαμβάνεται μεταξύ 9 και 19 χιλιογράμμων και σφάγια που προέρχονται από τα πρόβατα αυτά.  Λ. ΠΟΡΤΟΓΑΛΙΑ  Borregos: Πρόβατα αρσενικά ή θηλυκά που προορίζονται για σφαγή ηλικίας μικρότερης ή ίσης των δώδεκα μηνών και βάρους σφαγίου που περιλαμβάνεται μεταξύ 9 και 19 χιλιογράμμων και σφάγια που προέρχονται από τα πρόβατα αυτά.»  Άρθρο 2  Στο άρθρο 7 παράγραφος 2 πρώτο εδάφιο του κανονισμού (ΕΟΚ) αριθ. 19/82 προστίθενται οι ακόλουθες περιπτώσεις:  «- Exaccion limitada a 10 % ad valorem [aplicacion del Reglamento (CEE) no 19/82]»,  «- Direito nivelador limitado e 10 % ad valorem [aplicacao do Regulamento (CEE) n 19/82)».  Άρθρο 3  Ο παρών κανονισμός αρχίζει να ισχύει την 1η Μαρτίου 1986, με την επιφύλαξη της έναρξης ισχύος της συνθήκης προσχώρησης της Ισπανίας και της Πορτογαλίας.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Δεκεμβρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 276 της 20. 10. 1980, σ. 1.  (2) ΕΕ αριθ. L 96 της 3. 4. 1985, σ. 15.  (3) ΕΕ αριθ. L 3 της 7. 1. 1982, σ. 18.